Ettore Felici

Ettore Felici (født 12. mars 1881 i Segni i provinsen Roma i Italia; død 9. mai 1951 i Dublin i Irland) var en katolsk titulærerkebiskop og diplomat i Den hellige stols tjeneste. Hans nevø var kardinal Angelo Felici.

Liv og virke

Prest
Ettore Felici ble presteviet den 20. september 1903.

Hans karriere i det pavelige diplomati bragte ham først til det apostoliske nuntiatur til Serbia. Der, i Beograd fikk han vesentlig økt ansvar etter at Serbia ble kastet inn i Første verdenskrig i 1914. Som et land med serbisk-ortodoks flertallsbefolkning som lå i kamp mot det katolske Østerrike-Ungarn, var relasjonene ofte spente. Etter at landet ble okkupert, viet Felici også meget av sin tid til nødhelpsarbeide. Han forble ved nuntiaturet i Beograd etter krigens slutt, og Serbia ble del av det da skapte Jugoslavia.

Fra 1921 til 1923 var han hjemmepostert i Vatikanet.

Titulærerkebiskop, nuntius
Den 9. november 1927 utnevnte pave Pius XI ham til titulærererkebiskop av Corinthus og til apostolisk nuntius i Chile. Han ble bispeviet av nuntien til Brasil, erkebiskop Benedetto Aloisi Masella den 30. desember samme år; medkonsekrerende var hjelpebiskop i Santiago de Chile, Rafael Edwards Salas, og biskopen av Concepción, Gilberto Fuenzalida Guzmán.

Den 20. april 1938 ble Ettore Felici sendt som apostolisk nuntius tilbake til Jugoslavia. I april 1941 var han i Beograd da Luftwaffe bombarderte byen forut for aksemektenes invasjon - Hitler beordret det som hevnangrep etter et kupp mot regjeringen som hadde inngått en pakt med aksemaktene. Grunnet den militære situsjon ble han kalt tilbake til Statssekreteriatet i Roma. 

Pave Pius XII utnevnte ham den 2. september 1949 til Dublin som apostolisk nuntius til Irland. Han døde i Dublin etter et kort sykeleie i 1951, og ble begravet i den katolske pro-katedral i byen.

Litteratur
 Valeriano Valenzi: Sua Ecc. Mons. Ettore Felici, Arcivescovo di Corinto e nunzio apostolico, Segni, Documenti di Cultura Lepina n. 119, 2011.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Biskop Eugène-Charles-Joseph de Mazenod (1782-1861) *1832
 Kardinal Joseph Hippolyte Guibert (1802-1886) *1842
 Kardinal François-Marie-Benjamin Richard de la Vergne (1819-1908) *1872
 Kardinal Pietro Gasparri (1852-1934) *1898
 Kardinal Benedetto Aloisi Masella (1879-1970) *1919
 Erkebiskop Benedetto Aloisi Masella (1881-1951) *1927

Referanser 

Italienske katolske biskoper
Personer fra Segni
Pavelige nuntier
Ambassadører til Chile
Ambassadører til Jugoslavia
Ambassadører til Irland
Linjen Rebiba